ผมได้มีการฉีดวัคซีนป้องกันพิษสุนัขบ้า ครบคอร์สไปแล้ว และผมก็ได้มีการฉีดวัคซีนกระตุ้นเป็นหลายครั้ง โดยครั้งล่าสุดกระตุ้นไปเมื่อ 21 สิงหาคม 2563 และต่อมาวันที่ 28 สิงหาคม 2563 โดนสุนัขกัดอีก ผมจำเป็นต้องไปฉีดกระตุ้นอีกไหมครับ พึ่งฉีดกระตุ้นไปเองครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สไปแล้ว และได้ฉีดกระตุ้นไปหลายครั้ง โดยล่าสุดฉีดกระตุ้นไปเมื่อวันที่ 21 ส.ค.63 เมื่อโดนสุนัขกัดอีกในวันที่ 28 ส.ค. ยังไม่จำเป็นต้องฉีดวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้สำหรับบาดแผลที่โดนกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ